สุชาติ เทียนทอง

**สุชาติ เทียนทอง** (9 ธันวาคม พ.ศ. 2481 - 23 มิถุนายน พ.ศ. 2528) เป็นนักร้องลูกทุ่งชายชื่อดังในอดีต มีผลงานเพลงเด่น เช่น เหล้าจ๋า ฮักกันบ่ได้ รักคนชื่อน้อย รำวงกลางทุ่ง หนูไม่ยอม และเป็นนักแต่งเพลงเจ้าของนามปากกา *ป.เทียนสุวรรณ*  เคยปั้นนักร้องดังอย่าง รักชาติ ศิริชัย ที่ประสบความสำเร็จในเพลง " ฉันทนาที่รัก " และ "รักข้ามคลอง"

## ประวัติ
สุชาติ เทียนทอง ชื่อจริง *ประเทือง เทียนสุวรรณ* เกิดที่ ต.สำเภาล่ม อ.พระนครศรีอยุธยา  จังหวัดพระนครศรีอยุธยา เมื่อวันที่ 9 ธันวาคม พ.ศ. 2481 มีประสบการณ์ทำงานมาหลายอย่าง เช่น พายเรือขายของ ทำงานรับจ้าง ชกมวย เนื่องจากมีฐานะยากจน  

เมื่ออายุ 18 ปี ได้เข้าเป็นสมาชิกวงจุฬารัตน์ ของครูมงคล อมาตยกุล บันทึกเสียงครั้งแรก ด้วยผลงานเพลงจากฝีมือการแต่งเพลงของตัวเอง ในเพลง บ้านนาของเรา และมีเพลงที่ประสบความสำเร็จเช่น ครวญหาแม่, ปักษ์ใต้วิปโยค, ปลาบู่ทอง, วันสุดท้าย และ วิวาห์อาดูร 

หลังจากนั้นได้ลาออกจากวงจุฬารัตน์ และมาตั้งวงดนตรีของตนเอง  ต่อมาเกิดปัญหาคออักเสบ ต้องผ่าตัดต่อมทอนซิล ทำให้เสียงของสุชาติที่เคยหวาน ก็กลับใหญ่ ไม่สามารถร้องเพลงแบบเดิมได้ สุชาติจึงเปลี่ยนแนวมาร้องเพลงแนวสนุก เช่นเพลง  เหล้าจ๋า, เพราะคุณคนเดียว, รักกันบ่ได้ , แว่นวิเศษ ได้รับความนิยมอย่างมาก และยังได้นำเอาเพลงสากล มาแปลงเนื้อเป็นเพลงไทยลูกทุ่ง อย่างมารักกัน และดิงดอง กันบ่  ในปี 2527 สุชาติต้องยุบวงดนตรี และทุ่มเทกับการแต่งเพลง เพื่อเก็บเงินไว้ทำศพแม่  เพลงสุดท้ายที่สุชาติได้แต่งไว้มีชื่อว่า "พบกันที่เชิงตะกอน" รวมแล้ว สุชาติ เทียนทองมีผลงานเพลงที่ประพันธ์ไว้ 484 เพลง

สุชาติ เทียนทอง เสียชีวิตจากโรคประจำตัว เมื่อ 23 มิถุนายน พ.ศ. 2528 สิริรวมอายุ 46 ปี สวดศพที่วัดเชิงหวาย และฌาปนกิจวันที่ 2 ก.ค. 2528 โดยมีนายห้างประจวบ จำปาทอง ดูแลเรื่องการทำศพ เนื่องจากสุชาติ เสียชีวิตในช่วงที่อยู่ในฐานะยากจนมาก 

## ผลงานเพลงดัง

* เหล้าจ๋า
* ฮักกันบ่ได้ 
* รำวงกลางทุ่ง 
* เพราะคุณคนเดียว
* แว่นวิเศษ
* ยิ่งเมายิ่งมัน
* เมาลูกเดียว
* ขี้เมาไร้เทียมทาน
* มองทำไม
* วันสุดท้าย
* วิวาห์อาดูร
* ไอ้ตี๋ขี้เมา
* ด.จ.ป.
* ครวญหาแม่
* ปักษ์ใต้วิปโยค
* ปลาบู่ทอง
* สุภาษิตในวงเหล้า
* สงสัย
* พ่อค้าหาบเร่
* กองทัพขอทาน
* เห็นแล้วเฉยไว้
* วิธีหารัก
* อยากได้
* เข็มขัดกันชู้
* มารักกัน
* สุชาติยอดยูโด 
* ดิงดองกันบ่
* เกลียดคนชื่อต้อย

ฯลฯ

## ผลงานแต่งเพลงให้นักร้องคนอื่น

* หนิงหน่อง (สังข์ทอง สีใส)
* โทน (สังข์ทอง สีใส)
* คนสวยใจดำ (ระพิน ภูไท) 
* ชุมทางเขาชุมทอง (ระพิน ภูไท) 
* อีแมะ (ระพิน ภูไท)
* รักคนชื่อน้อย (เพชร โพธาราม)
* หนูไม่ยอม (หฤทัย หิรัญญา) 
* ฉันทนาที่รัก (รักชาติ ศิริชัย)
* รักข้ามคลอง (รักชาติ ศิริชัย)
* บัตรเชิญสีเลือด (แมน เนรมิตร)
* เอาแน่ (ยอดรัก สลักใจ)
* ยอดรักเมา (ยอดรัก สลักใจ)

## ปัญหาลิขสิทธิ์
หลังการเสียชีวิต ทายาทของสุชาติ มีปัญหาเรื่องลิขสิทธิ์เพลงของสุชาติกับห้างเสียงสยาม แผ่นเสียงเทป ของนายปรีชา อัศวฤกษ์นันท์ ซึ่งศาลไดตัดสินให้ต่างฝ่ายต่างสามารถให้เช่าลิขสิทธิ์ได้ แต่ส่วนใหญ่ คนในวงการจะเช่าลิขสิทธิ์กับอดีตภรรยา คือ นาง สุมล เทียนทองหรือแก้วกัลยา เพราะต้องการช่วยเหลือทายาทของนักแต่งเพลงผู้ล่วงลับ 

และในวันที่ 31 มีนาคม 2568 นางสุมล เทียนทอง  ซึ่งเป็นภรรยาของ สุชาติ เทียนทอง ได้เสียชีวิตกระทันหัน โดยหัวใจหยุดเต้นจากผู้ป่วยเบาหวาน เป็นภาวะแทรกซ้อนรุนแรงที่น้ำตาลในเลือดสูงทำลายหลอดเลือด ทำให้ไขมันพอก จนเลือดไปเลี้ยงหัวใจไม่พอ และเกิดภาวะหัวใจเต้นผิดจังหวะขั้นรุนแรงโดยจากไปอย่างสงบ โดยทั้งคู่มีบุตรชายคนโด ที่สามารถสืบสานลิขสิทธิ์แทน คือนายณรงค์เดช ซึ่งหากมีผู้ใดสนใจในการเช่าลิขสิทธิ์เพลงสามารถติดต่อได้ที่เบอร์ 092-7428924 

โดยลูกชายคนโด หวังเพียงให้เพลงลูกทุ่งยังคงเป็นมรดกของคนไทยและสืบทอดต่อไปให้นานเท่านาน 

## อ้างอิง

หมวดหมู่:บุคคลจากอำเภอพระนครศรีอยุธยา
หมวดหมู่:นักร้องลูกทุ่งชายชาวไทย
หมวดหมู่:นักร้องชายชาวไทย
หมวดหมู่:นักแต่งเพลงลูกทุ่ง
หมวดหมู่:วงดนตรีจุฬารัตน์